
Sülysáp Nagyközség Polgármesteri Hivatala
Jegyzőjétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 4869-18/2011
Előterjesztést készítette: Tóth Krisztina jegyző
Előterjesztés elkészítésének időpontja: 2011. augusztus 10.
Előterjesztést véleményezi: ESZB, PTÜB
Döntés módja: nyílt szavazás, minősített szótöbbség

Mellékletek: rendelettervezet (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. augusztus 18-án tartandó munkaterv szerinti ülésére

16. napirendhez

Tárgy: A szociális ellátások helyi szabályairól szóló önkormányzati rendelet módosítása

Tisztelt Képviselő-testület!
2011. szeptember 1-jétől ismételten változik a szociális igazgatásról és szociális ellátásokról szóló 1993. évi III. törvény (a továbbiakban: Sztv.). A változások két ponton érintik a szociális ellátások helyi szabályairól szóló 22/2010. (XII. 28.) önkormányzati rendeletünket (a továbbiakban: Ör.), az alábbiak szerint: 
1. A helyi lakásfenntartási támogatás tekintetében a törvény új szövege az egy háztartásban élők számát az eddigi „főben” való számítás helyett ún. „fogyasztási egység” alapján állapítja meg, illetve a jogosultság önkormányzati rendeletben megállapítható alsó jövedelmi határát az öregségi nyugdíj mindenkori legkisebb összegének havi 200 %-áról 250 %-ára emeli.
2. A másik egy technikai jellegű változtatás: a „bérpótló juttatás” megnevezése „foglalkoztatást helyettesítő támogatásra” változik.
Kérem a fentiek alapján elkészített rendelettervezet szíves áttanulmányozását és elfogadását.
Sülysáp, 2011. augusztus 10.

Tóth Krisztina s.k. 


jegyző
MELLÉKLET

Sülysáp Nagyközség Önkormányzata Képviselő-testületének

…/2010. (...) önkormányzati rendelete

a szociális ellátások helyi szabályairól szóló 22/2010. (XII. 28.) önkormányzati rendelet módosításáról

Sülysáp Nagyközség Önkormányzatának Képviselő-testülete az Alkotmány 44/A. § (2) bekezdésével, a helyi önkormányzatokról szóló 1990. évi LXV. törvény 16. § (1) bekezdésével és a szociális igazgatásról és a szociális ellátásokról szóló 1993. évi III. törvény 1. § (2), 38. § (9) és 132. § (4) bekezdésével kapott felhatalmazása alapján a következőket rendeli el:

1. § (1) Sülysáp Nagyközség Önkormányzata Képviselő-testületének a szociális ellátások helyi szabályairól szóló 22/2010. (XII. 28.) önkormányzati rendelete (a továbbiakban: Ör.) 6/A. § (1) a) pontjában a „200” szövegrész helyébe a „250” szövegrész lép.
(2) Az Ör. 5. § db) pontjában, valamint a 9/A. § (1) és (2) bekezdésében a „bérpótló juttatás” szövegrész helyébe a „foglalkoztatást helyettesítő támogatás” szövegrész lép.

2. § Ez a rendelet 2011. szeptember 1-jén lép hatályba. 

Sülysáp, 2011. augusztus 18.

Horinka László
Tóth Krisztina


polgármester
jegyző




ZÁRADÉK

E rendelet a mai napon kihirdetésre került.

Sülysáp, 2011. augusztus 



Tóth Krisztina 




jegyző

